13. ΠΡΟΕΔΡΙΚΟΝ ΔΙΑΤΑΓΜΑ της 10/24 Αυγ. 1981 (ΦΕΚ Δ΄ 451) Περί κεραιών τηλεοράσεως και ραδιοφωνίας. Έχοντες υπ’όψει: 1.Τας διατάξεις του από 17.7.1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 9 και 85Α αυτού. 2.Τας διατάξεις του Ν.Δ.8/1973 «περί Γενικού Οικοδομικού Κανονισμού» και ειδικώτερον των άρθρ. 80 (παρ. 4) και 110 αυτού. 3.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α) και ειδικώτερον των άρθρων 2, 3 και 7 αυτού. 4.Την υπ’ αριθ. 736/1981 γνωμοδότησιν του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, αποφασίζομεν: Σελ. 382(λ) Τεύχος Η31-Σελ. 84 Άρθρ.1.-Εις πάσαν οικοδομήν ανεγειρομένην βάσει αδείας εκδιδομένης μετά την έναρξιν ισχύος του παρόντος επιβάλλεται η τοποθέτησις επί του δώματος ή της στέγης ενός μόνου ιστού μετά συστήματος κεντρικής (συλλογικής) κεραίας τηλεοράσεως και ραδιοφωνίας. Άρθρ.2.-1.Εις τους οικισμούς ή τμήματα οικισμών τα οποία χαρακτηρίζονται ως παραδοσιακά κατά το άρθρ. 79 παρ. 6 του Ν.Δ. 8/1973 επιβάλλεται η τοποθέτησις ενός ή και περισσοτέρων ιστών μετά συστήματος κεντρικής κεραίας τηλεοράσεως και ραδιοφωνίας, δια την εξυπηρέτησιν απάντων των κτιρίων του οικισμού ή τμήματος αυτού κατά τας διατάξεις του άρθρ. 110 παρ. 3 του αυτού Ν.Δ. 8/1973. 2.Εις την περί ων η παρ. 3 του άρθρ. 110 του Ν.Δ. 8/1973 Επιτροπήν Αρχιτεκτονικού Ελέγχου μετέχει, πλην του εν τη διατάξει ταύτη εκπροσώπου της αρμοδίας Υπηρεσίας του Υπουργείου Συγκοινωνιών και ηλεκτρονικός ή ηλεκτρολόγος μηχανικός διπλωματούχος Ανωτάτης Σχολής, μέλος του Τεχνικού Επιμελητηρίου της Ελλάδος. Άρθρ.3.-Η ισχύς του παρόντος άρχεται έξ μήνας μετά την δημοσίευσίν του δια της Εφημερίδος της Κυβερνήσεως. 23.Δ.κ.13 Γεν. Οικοδομικός Κανονισμός 